Διαπολιτισμική δεξιότητα και Συνεχιζόμενη επαγγελματική ανάπτυξη: οι αντιλήψεις των εκπαιδευτικών δευτεροβάθμιας εκπαίδευσης για τη διαχείριση της πολιτισμικής ετερότητας και το ρόλο της επιμόρφωσης
Creators: name: Μπιλιούρη, Ευγενία Φαρίνα Ιωάννη
Publisher: name: Aristotle University of Thessaloniki
Year: 2022
Subjects: Διαπολιτισμική εκπαίδευση
Διαπολιτισμική Δεξιότητα
Συνεχιζόμενη Επαγγελματική Ανάπτυξη εκπαιδευτικών δευτεροβάθμιας εκπαίδευσης
Intercultural Education
Intercultural Competence
Continuing Professional Development of secondary school teachers

description: Η πολυπολιτισμικότητα των σύγχρονων κοινωνιών φαίνεται να αποτελεί όχι την εξαίρεση, αλλά τον κανόνα, λόγω φαινομένων όπως η παγκοσμιοποίηση, η διεθνοποίηση και η αυξανόμενη μετακίνηση των πληθυσμών. Το κοινωνικό γίγνεσθαι της ελληνικής κοινωνίας διαμορφώνεται από τη συνύπαρξη διαφορετικών πολιτισμών. Το εκπαιδευτικό σύστημα καλείται να μπορεί να διαχειρίζεται την εθνοπολιτισμική ετερογένεια που παρατηρείται στη σχολική πραγματικότητα, προκειμένου να εξασφαλιστούν ίσες προϋποθέσεις για την ομαλή κοινωνική ένταξη όλων των μαθητών. Ο ρόλος των εκπαιδευτικών είναι ουσιαστικής σημασίας για να δημιουργηθεί στην εκπαίδευση ένας διαπολιτισμικός προσανατολισμός. Το διαπολιτισμικό μοντέλο εκπαίδευσης συνιστά μια απαραίτητη εκπαιδευτική προσέγγιση σε μια πολυπολιτισμική κοινωνία διαρκώς μεταβαλλόμενη, με ταυτότητες ανθρώπων υπό συνεχή διαπραγμάτευση. Προκειμένου να μπορέσουν οι εκπαιδευτικοί να διαχειριστούν αποτελεσματικά τις διαφορές και να εξασκήσουν με επιτυχία το διδακτικό και παιδαγωγικό τους έργο σε σχολικές αίθουσες με πολυπολιτισμικό μαθητικό πληθυσμό οφείλουν να έχουν αναπτύξει τη διαπολιτισμική δεξιότητα. Βασικός σκοπός της εργασίας ήταν η διερεύνηση των στάσεων και των απόψεων των εκπαιδευτικών δευτεροβάθμιας εκπαίδευσης σχετικά με τη διαπολιτισμική εκπαίδευση, τη διαπολιτισμική δεξιότητα και την ετοιμότητά τους να αντιμετωπίσουν πολυπολιτισμικές σχολικές τάξεις, καθώς και η μελέτη του κατά πόσο θεωρούν αποτελεσματική την εκπαίδευση και τη συνεχιζόμενη επαγγελματική τους ανάπτυξη στη διάρκεια του επαγγελματικού τους βίου. Στο πλαίσιο της έρευνας μελετήθηκε και αποτιμήθηκε το περιεχόμενο της εκπαίδευσης και της επιμόρφωσης των εκπαιδευτικών και η συμβολή τους στη διαπολιτισμική ετοιμότητα, διερευνήθηκε η σημασία της Συνεχιζόμενης Επαγγελματικής Ανάπτυξης των εκπαιδευτικών σε θέματα διαπολιτισμικότητας και χαρτογραφήθηκαν οι απόψεις και οι γνώσεις των εκπαιδευτικών σχετικά με τη διαπολιτισμική δεξιότητα και τα χαρακτηριστικά του «διαπολιτισμικού εκπαιδευτικού».
description: The multiculturalism of modern societies seems to be not the exception, but the rule, due to phenomena such as globalization, internationalization and the increasing movement of populations. The social development of Greek society is shaped by the coexistence of different cultures. The educational system is called to be able to manage the ethnocultural heterogeneity observed in the school reality in order to ensure equal conditions for the smooth social integration of all students. The role of teachers is essential so as to create an intercultural orientation in education. The intercultural model of education is a necessary educational approach in a multicultural society that is constantly changing, with identities of people under constant negotiation. In order for teachers to be able to manage differences effectively and to practice their teaching and pedagogical work successfully in classrooms with a multicultural student population, they must have developed intercultural competence. The main purpose of this thesis was to investigate the attitudes and views of secondary school teachers about intercultural education, intercultural competence and their readiness to deal with multicultural classrooms, as well as to study whether they consider education and continuing professional education and continuing professional development effective during their professional life. The research studied and evaluated the content of education and training of teachers and their contribution to intercultural readiness, explored the importance of Continuing Professional Development of teachers in matters of interculturalism and mapped the views and knowledge of teachers about intercultural competence and the characteristics of the "intercultural teacher".